als_Latn dik_Latn sag_Latn
aSport- Pas muajsh kur pritej debutimi me ekipin e parë të Shalke 04, Dionis Avdiaj ka zgjedhur një tjetër rrugë. Duke mos pasur mundësi aktivizimi te skuadra madhe gjermane, talenti shqiptar në bashkëpunim dhe me klubin e tij vendosën të ndjekin një rrugë tjetër: huazimin për 18 muaj në Austri ku Avdiaj do të rritet më shumë.
Tani që do të ketë hapësira aktivizimi, lojtari 50 milionësh mund të shpresojë që të rikthehet shpejt te Shalke 04 por edhe të grumbullohet në Kombëtaren shqiptare, zgjedhje të cilën e ka bërë por që ende nuk është grumbulluar në asnjë ndeshje nga trajneri De Biazi për faktin se ende nuk kishte debutuar në Bundesligë, siç ishte shprehur dhe vetë trajneri italian. Në prezantimin e tij te Sturm Grac, Avdiaj ka rrëfyer objektivat e tij. “Jam i bindur se hapi që kam bërë tani duke ardhur këtu në Grac është i duhuri për mua. Pata bisedime të mira me trajnerin Franco Foda dhe perspektiva futbollistike ishte ajo që më bindi për të ardhur këtu. Tek Sturm mund të fitoj eksperiencë, pasi synimi im është që të rikthehem tek Schalke.”
Me transferimin në Bundesligën austriake Avdiaj i ka dërguar edhe një sinjal të qartë trajnerit të Shqipërisë, i cili nga ky moment duhet të ndjekë një kampionat më shumë, aty ku do të luajë për 18 muaj një ndër talentet më të mëdha të futbollit botëror, që ka zgjedhur Shqipërinë.
You must be logged in to post a comment Login
als_Latn als_Latn als_Latn eng_Latn